รัฐบาลไทย-ข่าวทำเนียบรัฐบาล-จิตอาสากระทรวงศึกษาธิการ ครั้งที่ 1/2562
วันจันทร์ที่ 4 กุมภาพันธ์ 2562
จิตอาสากระทรวงศึกษาธิการ ครั้งที่ 1/2562
นายการุณ สกุลประดิษฐ์ ปลัดกระทรวงศึกษาธิการ เป็นประธานการประชุมคณะกรรมการศูนย์ประสานงานจิตอาสากระทรวงศึกษาธิการ ครั้งที่ 1/2562
กองกิจการในพระองค์ฯ สํานักราชเลขานุการในพระองค์ฯ จึงขอความร่วมมือกระทรวงศึกษาธิการในการสนับสนุนให้ข้าราชการในสังกัดเข้ารับการฝึกอบรมหลักสูตรจิตอาสา904“หลักสูตรประจํา” รุ่นที่2/61รุ่น “เป็นเบ้าเป็นแม่พิมพ์” ดําเนินการนําองค์ความรู้และประสบการณ์ที่ได้รับไปขยายผล โดยขอความอนุเคราะห์สนับสนุนให้จิตอาสา904รุ่นที่2/61สามารถเดินทางไปปฏิบัติหน้าที่วิทยากรจิตอาสาบรรยายให้กับข้าราชการในสังกัดตลอดจนประชาชนที่เข้ามารับการศึกษาหลักสูตรในความรับผิดชอบนายการุณ สกุลประดิษฐ์ ปลัดกระทรวงศึกษาธิการ เป็นประธานการประชุมคณะกรรมการศูนย์ประสานงานจิตอาสากระทรวงศึกษาธิการ ครั้งที่1/2562เมื่อวันศุกร์ที่1กุมภาพันธ์2562ณห้องประชุมจันทรเกษม กระทรวงศึกษาธิการโดยมีนายอํานาจ วิชยานุวัติ รองปลัดกระทรวงศึกษาธิการ นายพีระ รัตนวิจิตร รองปลัดกระทรวงศึกษาธิการ พร้อมทั้งผู้แทนหน่วยงานในสังกัดและหน่วยงานในกํากับเข้าร่วม
ด้วยหน่วยราชการในพระองค์904ได้จัดให้มีการฝึกอบรมโครงการจิตอาสาพระราชทานตามแนวพระราชดําริหลักสูตรจิตอาสา “หลักสูตรหลักประจํา” รุ่นที่2ประจําปี2561โดยมุ่งเน้นการฝึกอบรมให้บุคลากรมีทัศนคติที่ดีต่อสถาบัน มีความเสียสละมีอุดมการณ์และมีความสามัคคีสามารถทํางานเป็นทีมได้ซึ่งเมื่อจบการฝึกอบรม ผู้รับการฝึกจะต้องเป็นวิทยากรชั้นเลิศสามารถอบรมขยายผลให้หน่วยงานของตนเองและพื้นที่ที่ได้รับมอบหมายเป็นแกนนําให้กับจิตอาสาทั่วไปเพื่อทําหน้าที่จิตอาสาอย่างมีประสิทธิผลสามารถสืบสภาพปัญหาในพื้นที่และส่งข้อมูลให้ศูนย์อํานวยการใหญ่พิจารณาให้การช่วยเหลืออย่างเป็นรูปธรรมรวมทั้งมีความพร้อมในการเป็นครูและวิทยากรหลักสูตรจิตอาสา
รวมถึงกรณีมีกิจกรรมจิตอาสาพัฒนาจิตอาสาเฉพาะกิจหรือกรณีเกิดเหตุภัยพิบัติที่ต้องระดมจิตอาสาภัยพิบัติเข้าปฏิบัติงานขอให้กระทรวงพิจารณาจัดจิตอาสา904รุ่นที่2/61เพื่อปฏิบัติหน้าที่เป็นแกนหลักให้กับจิตอาสาประชาชนทั่วไปและจัดให้มี บก.ประสานงานภายในกระทรวงเพื่อติดต่อกับกองอํานวยการหลักสูตรจิตอาสา904(พันฝึกส่วนหลังวิภาวดี) ในการติดตามการทํางานของจิตอาสา904รุ่นที่2/61เพื่อขยายผลให้กับหน่วยงานราชการและประชาชนทั่วไป ทั้งนี้สํานักงานปลัดกระทรวงศึกษาธิการได้มอบหมายให้นายอํานาจวิชยานุวัติทําหน้าที่หัวหน้าศูนย์ประสานงานจิตอาสากระทรวงศึกษาธิการ และ ให้สํานักส่งเสริมกิจการพิเศษเป็นหน่วยงานจัดตั้งศูนย์ประสานงานฯ
ในส่วนของกระทรวงศึกษาธิการ มีผู้ผ่านการอบรมเรียบร้อยแล้ว จํานวน70คน และได้จัดโครงการอบรม “สถาบันพระมหากษัตริย์กับประเทศไทย” ให้ได้ฝึกการเป็นวิทยากรแกนนําและบรรยายไปแล้ว1ครั้ง เมื่อวันที่26พฤศจิกายน2561มีกลุ่มเป้าหมายเป็นข้าราชการและบุคลากรในสังกัดกระทรวงศึกษาธิการ จํานวน500คน
นายอํานาจวิชยานุวัติ กล่าวว่า กองกิจการในพระองค์ฯ สํานักราชเลขานุการในพระองค์ฯ ได้ขอความร่วมมือกระทรวงศึกษาธิการในการสนับสนุนและขยายผล โดยให้หน่วยงานจัดฝึกอบรมให้กับกลุ่มเป้าหมายจํานวนไม่ต่ํากว่า 30,000 คน ซึ่งแนวทางการดําเนินงานของกระทรวงศึกษาธิการ กําหนดกลุ่มเป้าหมาย คือ ผู้บริหารองค์กรหลัก ผู้บริหารระดับสูงขององค์กร ผู้บริหารสังกัด ศธ. และผู้บริหารสถานศึกษาทุกระดับ ทําการจัดอบรมในภาพรวมของกระทรวงเพื่อขยายผลครั้งละ 500 – 2,000 คน และแจ้งให้ทุกสังกัดดําเนินการอบรมพร้อมทั้งสมัครเป็นจิตอาสา เพื่อร่วมเฉลิมพระเกียรติในพิธีบรมราชาภิเษกโดยใช้วิทยากรจิตอาสา 904 ประสานงานผ่าน บก.จิตอาสา ศธ.
ทั้งนี้ที่ประชุมมีมติเห็นชอบแผนการดําเนินงานในภาพรวมของกระทรวงศึกษาธิการ ซึ่งมีกําหนดแผนการอบรมขยายผลโครงการจิตอาสา 904 รุ่น 2/61 ในห้วงเดือนกุมภาพันธ์ – เดือนเมษายน 2562 กลุ่มเป้าหมายรวม จํานวน 45,000 คน และมอบหมายให้แต่ละหน่วยงานดําเนินการตามแผนฯ ต่อไป
ปารัชญ์ ไชยเวช / สรุป
กิตติกร แซ่หมู่ / ถ่ายภาพ
กลุ่มสารนิเทศ สํานักอํานวยการ สป.